Document ID: /roh_data/filtered/fineweb-2-filterrobots_roh.jsonl.gz/25851

Il president da stadi Manuel Santos po fixar in nov referendum sch'il text da la cunvegna vegn midà, quai ha declerà il cussegl da votaziun da la Columbia. Il mument negoziescha Santos tant cun la FARC sco era cun l’opposiziun e represchentants da la societad civila, per chattar ina schliaziun da la crisa.
Il cumenzament da l’october aveva il pievel columbian refusà en ina votaziun mo per pauc la cunvegna da pasch. Las emnas passadas hai lura adina puspè dà demonstraziuns per pasch e per ina cunvegna cun la FARC.
RR novitads 12:00